Ouers gevonnis ná baba sterf van 'groentemelk' | Maroela Media
'n Belgiese egpaar is Woensdag in dié land tronkstraf opgelê nadat hul sewe maande oue baba se "groetemelk-dieet" daartoe gelei het dat hy van dehidrasie en wanvoeding gesterf het.
The Independent berig die egpaar van Beveren in België, wat slegs as Peter S. en Sandrina V. geïdentifiseer word, se seun, Lucas, het op 6 Junie 2014 gesterf. Die ouers wat 'n gesondheidswinkel in Beveren naby Antwerpen bedryf, het in die hof volgehou hulle het nie met opset hul kind se dood veroorsaak nie.
Volgens die bewyse wat aan die hof voorgelê is, het die egpaar vier maande lank hul kind melk gevoer wat van hawer, bokwiet, rys en quinoa gemaak is. Lucas se ma het nie genoeg melk geproduseer om hom te borsvoed nie en hy wou glo nie formulemelk drink nie.
Lucas is op pad na 'n hospitaal in Hasselt dood nadat 'n homeopaat sy ouers aanbeveel het om 'n ambulans te ontbied. Hy het net 4,3kg geweeg ten tyde van sy dood. Volgens die koerant het 'n nadoodse ondersoek getoon hy was gedehidreer en sy maag was heeltemal leeg.
Groentemelk het nie genoegsame voedingswaarde wat noodsaaklik is vir babas in hul eerste lewensjaar nie.
Lucas se ouers het aangevoer hulle het gedink hy het 'n gluten- en laktose-intoleransie en het hom daarom die "groentemelk" gevoer. Volgens die BBC het Sandrina in die hof gesê sy het verskeie keer in die nag opgestaan om Lucas te voer, 'n aanduiding daarvan dat sy probeer het om na hom om te sien.
Die staatsaanklaers het aangevoer die ouers was nalatig omdat hulle die baba nooit na 'n mediese dokter geneem het nie.
Die hof het die egpaar albei tot ses maande tronkstraf gevonnis wat in geheel opgeskort is.
Die wêreld in foto's – 14 Junie 2017
Groete Melk ???
Die straf is baie vergewensgesind. Dink nie hulle het uiteindelik moedswilligheid die kind laat sterf nie maar eerder uit onkunde.
Dis baie hartseer oor die baba maar maggies man! Dokters is daar vir n rede!
Arme kindjie…hoe erg moes dit wees om so 'n dood te moes sterf…
In SA sterf daar daagliks kinders van wanvoeding omdat die.ouers te lui is om hulle te versorg of omdat hulle sangoma se raad volg. Dit sal goed wees as hulle bietjie hier wil tronk toe stuur dan sal dit dalk verbeter